Cid Campeador

Rodrigo Díaz de Vivar (1048 – 1099), Cid Campeador izenaz ezaguna (arabierazko سيد sīdi, 'jauna' hitzetik hartuta), Gaztelako noblea izan zen, mertzenarioa eta errekonkistako irudi legendarioa.

Diego Lainez eta Rodrigo Álvarezen alaba baten semea zen, aita galdu ostean, Fernando I.a Leon eta Gaztelakoa erregearen gortean zaildu zen, Antso printzearen alboan.

1060. urtearen inguruan zaldun izendatua izan zen, Santiagoko Zaldunen elizan (Zamora), Urraka Zamorako andrearen eskutik. 1063 eta 1072 artean Antsoren alboan izan zen eta guda egin zuen berarekin batera. Errege alferez izendatu zuten Antso Gaztelako tronura igo zenean 1065an.

1066. urtean Campeador titulua eskuratu zuen, Ximeno Gartzia nafarra Hiru Antsoen Gudan menderatu ostean, Antsoren Alfontso eta Gartzia anaien aurkako gudak irabazten lagundu zuen.
Sancho bere arreba Urrakaren aurka borrokatu zen, eta Zamorako hiria setiatu zuen. Han hil egin zuen, Bellido Dolfos nobleak, eta ondorioz Alfontso Alfontso eta Leongo subirano bihurtu zen.

Errege berriarekin, Garcia Ordoñez bihurtu zen errege-alferez berria eta erregeak, Cidari, bere iloba Ximena ezkontzeko baimena eman zion, 1074 urtean ezkonduz.

1079 urtean erbesteratua izan zen, eta hainbat errege eta pertsonai boteretsuren zerbitzuetan izan zen hurrengo urteetan, 1099. urtean Valentzian hil zen arte. Bere emazteak Bartzelonako Berenguer III.aren laguntzarekin hiria mantentzea lortu zuen 1101 arte.

Bere balentriak Cantar del Mio Cid poema epikoan jaso ziren.

 Marrazki bizidunak 
 Ruy, el pequeño Cid (1980, TVE1)

 Ikus, gainera 
 Vivar
 Tizona, El Ciden ezpata

 Kanpo estekak 

Kategoria:Burgos probintziako jendea
Kategoria:Espainiako mitologia
Kategoria:Gaztelako Erresumako noblezia
Kategoria:Gaztelako Erresumako militarrak
Kategoria:Literatura epikoko pertsonaiak
Kategoria:Cid Campeador
Kategoria:Erdi Aroko elezaharrak
Kategoria:Valentzian hildakoak
Kategoria:Heroi mitologikoak